als_Latn tur_Latn dik_Latn
Funksionet
Funksionet e Bashkisë Fier janë të shumëllojshme duke prekur shumë fusha të ndryshme të zhvillimit të qytetit, funksione këto të cilat sa kanë ardhur edhe janë rritur nga procesi i decentralizimit të pushtetit lokal. Bashkia ushtron detyrat dhe përgjegjësitë e saj në fushat e mëposhtme:
Infrastruktura dhe Shërbimet Publike:
- Furnizimi me ujë të pijshëm
- Funksionimi i sistemit të kanalizimeve të ujërave të bardha, të ujërave të zeza dhe kanaleve mbrojtëse të zonave të banuara
- Ndërtimi, rehabilitimi dhe mirëmbajtja e rrugëve me karakter vendor, trotuareve dhe shesheve publike
- Ndriçimi i mjediseve publike
- Funksionimi i transportit publik urban
- Administrimi i varrezave dhe garantimi i shërbimit të varrimit
- Shërbimi i dekorit
- Administrimi i parqeve, lulishteve dhe zonave të gjelbëruara publike
- Grumbullimi, largimi dhe përpunimi i mbeturinave
- Planifikimi urban, menaxhimi i tokës dhe strehimi sipas mënyrës së përcaktuar me ligj
Shërbime me Karakter Social, Kulturor e Sportiv:
- Ruajtja dhe zhvillimi i vlerave kulturore dhe historike vendore, organizimi i veprimtarive dhe administrimi i institucioneve përkatëse
- Organizimi i veprimtarive sportive, çlodhëse e argëtuese dhe administrimi i institucioneve përkatëse
- Shërbimi social dhe administrimi i institucioneve si: çerdhet, azilet, shtëpitë e fëmijëve, etj.
Zhvillimi Ekonomik Vendor:
- Përgatitja e programeve të zhvillimit ekonomik vendor
- Ngritja dhe funksionimi i tregjeve publike dhe i rrjetit të tregtisë
- Zhvillimi i biznesit të vogël, si dhe zhvillimi i veprimtarive nxitëse si panaire e reklama në vende publike
- Organizimi i shërbimeve në mbështetje të zhvillimit ekonomik vendor si: informacioni, struktura dhe infrastruktura e nevojshme
- Shërbimi veterinar
- Ruajtja dhe zhvillimi i pyjeve, kullotave e burimeve natyrore me karakter vendor
Rendi dhe Mbrojtja Civile: :
- Ruajtja e rendit publik për parandalimin e shkeljeve administrative dhe garantimi i zbatimit të akteve të Bashkisë
- Mbrojtja civile
Gjithashtu Bashkia Fier ndan disa detyra dhe përgjegjësi të përbashkëta me pushtetin qendror. Në rastet kur pushteti qendror i kërkon Bashkisë, apo komunës, kryerjen e një funksioni të përbashkët ose arritjen e një standardi kombëtar për realizimin e këtij funksioni, pushteti qendror i siguron mbështetje të mjaftueshme financiare dhe materiale Bashkisë Fier. Bashkia Fier ndan detyrat dhe përgjegjësitë e mëposhtme me pushtetin qendror:
- Arsimin parashkollor dhe parauniversitar
- Sistemin e shërbimit parësor shëndetësor dhe mbrojtjen e shëndetit publik
- Kujdesin social, zbutjen e varfërisë dhe garantimin e funksionimit të institucioneve përkatëse
- Rendin publik dhe mbrojtjen civile
- Mbrojtjen e mjedisit
- Funksione të tjera të përbashkëta sipas mënyrës së përcaktuar me ligj.
als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn